22 май 2013

22 май 2013, Арткафе Пловдив
1. Срещата започна в 19ч с кратко обсъждане на нейния дневен ред и правилата на дискусия, за да бъде тя максимално конструктивна.

2. Беше повторно обсъден членския внос за тези членове (условно наречени ProMembers), които желаят да имат собствено бюро в клуба. Реши се с гласуване таксата за всички ProMembers да бъде фиксирана, независимо дали работят в екип или самостоятелно, тъй като всеки от тях ще ползва еднакво място и така ще бъде по-справедливо. Също се реши, с гласуване, съответния месечния членски внос на всички ProMembers да бъде сменен на 75 лв.

3. На основа на решението от предишната среща редовния членски внос да бъде 25 лв и за първоначалното записване всеки да внесе двоен месечен членски внос, за покриване на депозита по наема и други първоначални разходи, се реши с гласуване чредителите внесли двойна такса да имат възможност да се възползват от 1 безплатен месец през някои от следващите 12 месеца, ако текущите средства на клуба го позволят. Тези, които ще бъдат приети за членове след учредяването няма да насят двойна такса първоначално.

4. Извърши се събиране на учредителния членски внос - по 50 лв за редовни членове и по 150 лв от ProMembers. Общо платиха 29 членове, от които трима като ProMembers. Общата събрана сума е 1750 лв. Списъкът с платилите ще бъде качен на http://goo.gl/RDBuK

5. Решено беше с гласуване, тези които желаят да станат учредителни членове, но нямаха налични пари за първоначалната такса, да платят до вторник, 28 май, на касиера на клуба, който беше по-късно избран.

6. Решено беше с гласуване първоначалният управителен съвет на клуба да се състои от председател, касиер и секретар. Обсъдени бяха техните функции, както и възможностите за заместване и делегиране при нужда, както и начините структурата да бъде напасвана в бъдеще спрямо нуждите на клуба. Прие се основната идея да се стартира с максимално прост управителен съвет.

7. С единодушно решение Валентин Алексиев беше избран за председател на клуба. Основните мотиви бяха неговия принос в организирането на учредяването и намирането на сграда. Валентин уточни, че е готов да се ангажира като председател за следващите 4 седмици, след което би желал да се потърси друг евентуален кандидат за тази функция.

8. Георги Ангелов беше избран единодушно за касиер на клуба, след което му бяха поверена сумат от събрания членски внос.

9. Владимир Джувинов беше избран единодушно за секретар на клуба. На него беше поверен списъка с платилите членския внос.

10. Пристъпи се към избиране име на клуба. Бяха представени различните кандидатури и след гласуване бяха отделени три имена за втори тур: Hackafe, Filibarium и HubHills. След последваща дискусия и гласуване беше избрано за имe Hackafe с 21 гласа, пред Filibarium с 6 и HubHills с 1.

11. Беше извършена регистрация на домейн(и) за името на клуба.

12. Беше извършено представяне на огледаните досега имоти за наемане като седалище на клуба. С оглед на събраните средства от членския внос се реши месечния наем да не превишава 600 - 700 лв. На тази база бяха избрани два обекта за повторен оглед: Тристаен апартамент до лятното кино (600 лв наем), и апартант до градинката за Рилон Център (700 лв наем).

Срещата приключи в 23 ч.

Записал протокола: Владимир Джувинов